Отис Рединг
Отис Рединг Джуниър () е американски соул изпълнител, един от най-популярните и уважавани представители на стила ритъм енд блус. Оказва с непретенциозния си стил влияние върху редица певци. Често е наричан Краля на соула и е прочут със силните емоции, които гласът му изразява. Според сайта на Залата на славата на рокендрола, името му е „синоним на термина соул; музика, която произлиза от преживяванията на чернокожите в Америка чрез преобръщането на госпела и ритъм енд блуса във формата на забавно, светско свидетелстване“. През 1967 г. Джон Ландо, критик на рок музика, казва, че „Отис Рединг е рокендрол“. Музикантът умира при самолетна катастрофа на 26 години, месец преди излизането на (Sittin' on) the Dock of the Bay. Тази песен остава в историята на музиката като един от най-хитовете сингли.

Ранни години 
Отис Рединг е роден на 9 септември 1941 г. в Доусън, щата Джорджия, в семейството на баптистки пастор, което обяснява влиянието върху музиката му. На 5-годишна възраст се мести със семейството си в квартира в Мейкън, Джорджия, където започва да пее във Вайнвилската баптистка църква. Присъединява се към една гимназиална музикална група, но напуска училище поради финансовите затруднения на семейството. Така се присъединява към бившата група на Литъл Ричард, „Ъпсетърс“ (The Upsetters). Започва да се състезава в местния музикален конкурс „Неделни таланти“, където печели по $5 на участие, но му е забранено да се състезава след като печели 15 поредни седмици.

Самолетна катастрофа 
На 10 декември 1967 г., пътувайки за концерт, Отис Рединг загива в авиокатастрофа над езерото Монон в щата Уисконсин. Заедно с него загиват четирима участника от съпровождащата го група Bar-Kays. Жив остава само един от участниците – Бен Коули. Да почетат паметта на певеца на погребението му в Мейкън идват над 4500 души.

Дискография

Източници

Външни препратки 
  Официален сайт
  Биография на Отис Рединг в All Music Guide
  Биография в сайта history-of-rock.com
  Френски фен сайт 
  
  Отис Рединг в findagrave.com
  Отис Рединг в сайта „История на рок музиката“

Американски певци
Соул музиканти
Афроамерикански музиканти
Хора от Джорджия
Носители на Грами за цялостно творчество
Баптисти от САЩ
Жертви на авиационни произшествия